### Beslutning

Godkendt.

### Sagsfremstilling

## **Resume og sagens baggrund**

På investeringsoversigten for 2022 er der afsat et rådighedsløb på 4.648.000 kr. til puljen til udvikling og effektivisering og på Kommunalbestyrelsens møde den 25. januar 2022 blev der bevilget en overførsel fra 2021 på 2.291.600 kr., i alt et rådighedsbeløb på 6.939.600 kr.

På Kommunalbestyrelsens møder i juni 2021, januar 2022 og juni 2022 blev der behandlet ansøgninger til RPA-kompetencer, etablering samt opgradering og opsætning af hardware for 30 lokationer, samt styrket indsat som understøtter kommunalbestyrelsens erhvervs-, bolig- og uddannelsessatsninger i Kalundborg Kommune. Alle ansøgte beløb blev bevilget.

Rådighedsbeløbet til de godkendte bevillinger kan derfor frigives.

## **Indstillinger**

Direktøren indstiller at følgende rådighedsbeløb frigives til de godkendte bevillinger:

1. 1.500.000 kr. til RPA-kompetencer
2. 4.800.000 kr. til etablering og opgradering og opsætning af hardware
3. 639.600 kr. til styrket indsat som understøtter kommunalbestyrelsens erhvervs-, bolig og uddannelsessatsninger i Kalundborg Kommune.

## **Behandling**

Direktionen, Økonomiudvalget, Kommunalbestyrelsen.

## **Sagsfremstilling**

På investeringsoversigten for 2022 er der afsat et rådighedsløb på 4.648.000 kr. til puljen til udvikling og effektivisering og på Kommunalbestyrelsens møde den 25. januar 2022 blev bevilget en overførsel fra 2021 på 2.291.600 kr., i alt et rådighedsbeløb på 6.939.600 kr.

Puljen anvendes til arbejdet med udvikling og effektiviseringer i Kalundborg Kommune, blandt andet optimering af digitale løsninger.

På Kommunalbestyrelsens møder i juni 2021, januar 2022 samt juni 2022 blev følgende ansøgninger behandlet og bevilliget:

* 1.500.000 kr. årligt i perioden 2021-2023 til projekt, der sigter mod etablering af RPA-kompetencer (Robot Proces Automation)
* 4.800.000 kr. til etablering samt opgradering og opsætning af hardware for 30 lokationer i Kalundborg Kommune
* 639.600 kr. i 2022, 3.148.000 kr. i 2023 og 4.648.000 kr. årligt i 2024-2025 til at styrke de indsatser som understøtter kommunalbestyrelsens erhvervs-, bolig- og uddannelsessatsninger i Kalundborg Kommune.

Rådighedsbeløbene til de godkendte bevillinger kan derfor frigives.

## **Økonomiske konsekvenser**

Der er afsat et rådighedsbeløb på i alt 6.939.600 kr. til puljen til udvikling og effektivisering.

Det bemærkes, at puljen i 2022 herefter udgør 0 kr. og at rådighedsbeløbene i perioden 2023 frem til og med 2025 er fuldt ud disponerede. Der er derfor ikke beløb til rådighed til understøttelse af effektiviseringstiltag eller ansøgninger med finansiering hertil før 2026.

[adresse] bemærkninger er indarbejdet i sagen.

### Sagens forløb

08-08-2022 Direktionen
Anbefales.
17-08-2022 Økonomiudvalget
Anbefales.